BG Официален вестник на Европейския съюз C 186/28

Публикация на заявка съгласно член 6, параграф 2 от Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни

2009/C 186/12

Настоящата публикация предоставя право на възражение срещу заявката в съответствие с член 7 от Регламент (ЕО) № 510/2006 на Съвета. Декларациите за възражение трябва да бъдат получени в Комисията в срок от шест месеца от датата на настоящата публикация.

РЕЗЮМЕ

РЕГЛАМЕНТ (ЕО) № 510/2006 НА СЪВЕТА

„ALUBIA DE LA BAÑEZA-LEÓN“

ЕО №: ES-PGI-0005-0492-06.09.2005

ЗНП ( ) ЗГУ ( X )

Настоящото резюме представя с информационна цел основните елементи на спецификацията на продукта.

1. Отговорен орган в държавата-членка:

Наименование: Subdirecc. general de calidad diferenciada y agric. ecológica, dirección general de industria y mercados alimentarios, secretaría general de medio rural, ministerio de medio ambiente y medio rural y marino Адрес: Paseo Infanta Isabel, 1 28071 Madrid ESPAÑA Тел. +34 913475394 Факс +34 913475410 Електронна поща: sgcaproagro@mapya.es

2. Група:

Наименование: Promotora Pro-IGP Alubia de León Адрес: Plaza San Marcos, 6 1o (Cámara Agraria) 24002 León ESPAÑA Тел. +34 987226140 Факс +34 987272840 Електронна поща: agraria@camaraleon.e.telefonica.net Състав: Производители/преработватели ( Х ) Други ( )

3. Вид продукт:

Клас 1.6: Зеленчуци

4. Спецификация:

(резюме на изискванията по член 4, параграф 2 от Регламент (ЕО) № 510/2006)

4.1. Наименование:

„Alubia de La Bañeza-León“

4.2. Описание:

В случая защитеният продукт обхваща сухите зърна, отделени от шушулката на фасула (Phaseolus vulgaris L., подвид Papilionaceae, бобово растение за консумация от човека) от местните сортове „Canela“, „Plancheta“, „Riñón menudo“ и „Pinta“.

Характеристиките на зърната от тези сортове, отличаващи се значително помежду си, са следните:

Морфологически характеристики на сухия продукт: — сортът „Canela“: зърна с бъбрековидна и издължена форма, с равномерен канелен цвят. Теглото на 100 зърна варира между 50 и 62 грама, — сортът „Plancheta“: зърна с овална форма и бели на цвят. Теглото на 100 зърна варира между 44 и 52 грама, — сортът „Pinta“: зърна с кръгла форма, канелени на цвят и с тъмночервени точици. Теглото на 100 зърна варира между 51 и 67 грама, — сортът „Riñón menudo“: зърна с бъбрековидна овална форма и бели на цвят с ивици. Теглото на 100 зърна варира между 41 и 57 грама.

Физико-химични характеристики на сухия продукт: Поемане на дестилирана вода при температура между 10 и 15 °C в продължение на 10 часа: повече от 100 %.

Органолептични характеристики: — сортът „Canela“: при кулинарна обработка процентът на целите зърна е много висок, като обвивката им е гладка и не особено твърда, с много мека и леко маслена вътрешност, слабо гранулирана и в средна степен брашнена, — сортът „Plancheta“: при кулинарна обработка процентът на целите зърна е висок, като обвивката им е гладка и много мека, с много мека и силно маслена вътрешност, слабо гранулирана и леко брашнена, — сортът „Pinta“: при кулинарна обработка процентът на целите зърна е средно голям, като обвивката им е гладка и мека, с мека и маслена вътрешност, много слабо гранулирана и в средна степен брашнена, — сортът „Riñón menudo“: при кулинарна обработка процентът на целите зърна е средно голям, като обвивката им е много гладка и в средна степен твърда, с мека и в средна степен маслена вътрешност, много слабо гранулирана и умерено брашнена.

Сухият фасул, който принадлежи към категорията „екстра качество“, описана в Orden de 16 de noviembre de 1983 por la que se aprueba la norma de calidad para determinadas legumbres secas (Заповед за одобрение на стандарта за качество относно определени сухи зеленчуци от 16 ноември 1983 г.) (BOE № 275, 17 ноември 1983 г.) или в нормативния акт, който го замени, се пакетира в опаковки от полиетилен, плат или хартия и се съхранява при нормални условия.

4.3. Географски район:

Земеделският район, в който се произвежда продуктът, е с площ от 5 456 km2 и включва 98 общини от провинция León, които спадат към земеделските региони Astorga, El Páramo, Esla-Campos, La Bañeza, La Cabrera и Tierras de León, както и 20 общини от региона Benavente-Los Valles в провинция Zamora, която е разположена до провинция León.

Географският район включва следните общини, обединени в провинции и земеделски региони:

Провинция León: Регион Astorga: Astorga, Benavides, Brazuelo, Carrizo, Hospital de Órbigo, Las Omañas, Llamas de la Ribera, Magaz de Cepeda, Mancomunidad de Quintana del Castillo y Villagatón, Quintana del Castillo, San Justo de la Vega, Santa Colomba de Somoza, Santiago Millas, Turcia, Val de San Lorenzo, Valderrey, Villagatón, Villamejil, Villaobispo, Villarejo de Órbigo и Villares de Órbigo. Регион El Páramo: Ardón, Bercianos del Páramo, Bustillo del Páramo, Chozas de Abajo, La Antigua, Laguna Dalga, Laguna de Negrillos, Pobladura de Pelayo García, Pozuelo del Páramo, Roperuelos del Páramo, San Adrián del Valle, San Pedro Bercianos, Santa María del Páramo, Santa Marina del Rey, Urdiales del Páramo, Valdefuentes del Páramo, Valdevimbre, Villadangos del Páramo, Villazala и Zotes del Páramo. Регион Esla-Campos: Algadefe, Cabreros del Río, Campo de Villavidel, Cimanes de la Vega, Corbillos de los Oteros, Cubillas de los Oteros, Fresno de la Vega, Mansilla de las Mulas, Mansilla Mayor, Onzonilla, San Millán de los Caballeros, Santas Martas, Toral de los Guzmanes, Valencia de Don Juan, Vega de Infanzones, Villademor de la Vega, Villamañán, Villamandos, Villanueva de las Manzanas, Villaornate y Castro, Villaquejida, Villasabariego и Villaturiel. Регион La Bañeza: Alija del Infantado, Castrillo de la Valduerna, Castrocalbón, Cebrones del Río, Comunidad de Riego de la Vega y Villamontán de la Valduerna, Comunidad de Soto de la Vega y Villazala, Destriana, La Bañeza, Palacios de la Valduerna, Quintana del Marco, Quintana y Congosto, Regueras de Arriba, Riego de la Vega, San Cristobal de la Polantera, San Esteban de Nogales, Santa Elena de Jamuz, Santa María de la Isla, Soto de la Vega и Villamontán de la Valduerna.

Регион La Cabrera: Castrocontrigo и Luyego: Регион Tierras de León: Cimanes del Tejar, Gradefes, León, San Andrés del Rabanedo, Santa Colomba de Curueño, Santa María de Ordás, Santovenia de la Valdoncina, Sariegos, Valdefresno, Valdepolo, Valverde de la Virgen, Vegas del Condado и Villaquilambre.

Провинция Zamora: Регион Benavente y los Valles: Alcubilla de Nogales, Arcos de la Polvorosa, Arrabalde, Benavente, Castrogonzalo (единствено западният бряг на река Esla), Coomonte, Fresno de la Polvorosa, La Torre del Valle, Maire de Castroponce, Manganeses de la Polvorosa, Matilla de Arzón, Morales de Rey, Pobladura del Valle, San Cristóbal de Entreviñas, Santa Colomba de las Monjas, Santa Cristina de la Polvorosa, Santa María de la Vega, Villabrázaro, Villaferrueña и Villanueva de Azoague (единствено западният бряг на река Esla).

4.4. Доказателство за произход:

Consejo Regulador упражнява функциите по надзор и контрол, за да се гарантира, че производството, складирането, пакетирането и качеството на фасула съответстват на изискванията от спецификацията. Фасулът трябва да произхожда от парцели, разположени в района на земеделското производство и вписани в регистъра на парцелите към Consejo Regulador. Фасулът се обработва изключително в складовете и предприятията за пакетиране, които вече са вписани в съответните регистри към Consejo Regulador. Парцелите, складовете и преработвателните и пакетиращите предприятия трябва да подлежат на първоначална оценка с оглед на вписването им в регистъра на Consejo Regulador и впоследствие на периодични оценки. Движението на продукта между земеделските стопани, складовете и предприятията трябва да се удостоверява с предварително издадени от Consejo Regulador документи за целта. На пазара се пуска единствено фасулът, който е преминал всички проверки, с гаранция за произход, удостоверен чрез етикетите на Consejo Regulador. Броят на контраетикетите, издадени от Consejo Regulador на пакетиращите и преработващите предприятия, зависи от количеството фасул, което е получено от тях, и от теглото на продукта в опаковката.

4.5. Метод на производство:

В парцелите: парцелите са напоявани земи или такива, които не се напояват, но са с висока влага на почвата. Фасулът е от културите, които трябва да се редуват най-много на всяка втора година. Посевите трябва да произхождат от култури, които не са засегнати от бактерията Pseudomonas amygdali и са преминали третиране срещу гъгрици под контрола на Consejo Regulador. Сеитбата се извършва през пролетта, като максималната гъстота е 190 000 растения на хектар. Фасулът се бере през август, септември или октомври, когато зърната достигат до физиологична зрялост.

В складовете: складирането може да се извършва от земеделските стопани или други лица, като се избягва смесването на фасул от различни партиди, които ще подлежат на отделяне.

Складовете трябва да отговарят на действащата техническа и санитарна нормативна уредба.

В пакетиращите предприятия:

фасулът преминава през различни процеси за контрол на качеството на суровината. Той се разделя на хомогенни партиди, подлежи на първоначално почистване и след това на третиране срещу гъгрици, сортиране и подбор по размери. След отстраняване на зърната, които не отговарят на изискванията, фасулът се пакетира чрез дозатори. После той се подлага на крайна проверка на качеството и след това се етикетира и се поставят отделни контраетикети, издадени от Consejo Regulador.

4.6. Връзка:

Репутация

Най-ранните налични данни за търговия с фасул от La Bañeza са от 1570 г. и в тях се споменават известните пазари на Medina del Campo, където е била продавана продукция изключително от земеделските стопани в региона.

В кадастъра на Ensenada от 1752 г. се отбелязва, че всяка събота се е организирал пазар в La Bañeza, на който е бил продаван фасул наред с другите продукти.

Географският, статистически и исторически речник на Испания и нейните отвъдморски владения (1846—1850 г.) на Pascual Madoz дава сведения за отглеждането на фасул в провинция León според данни от 1799 г.: „[…] в провинцията сe произвеждат 2 102 фанеги (126 120 kg) фасул, чиято стойност възлиза на 63 060 реала“. Той дава също информация за потреблението в град León през периода 1835—1839 г. Фасулът е бил най-консумираният зеленчук (0,21 фанеги/12,6 kg годишно на жител), следван от нахута (0,09 фанеги/5,4 kg) и секирчето (0,03 фанеги/1,8 kg).

В общия справочник за Испания от 1912 г. на Bailly-Baillière фасулът се посочва като една от основните култури, произвеждани в няколко общини на съдебния район на La Bañeza, и е включена една обява, която гласи: „Ceferino Martín — La Bañeza — Зърнени култури, зеленчуци, вълна, коноп, картофи и отличèн със златен медал фасул“.

„Провинция León (общ справочник)“, произведение на José Mourille López от 1928 г., потвърждава за La Bañeza, че „изнасяният в големи количества фасул е в основата на репутацията на региона“.

Към настоящия момент тази репутация се потвърждава и от включването на продукта в различни официални хранителни каталози, например „Испански каталог на традиционните продукти“ от 1996 г., публикуван от Министерството на земеделието, риболова и храните и финансиран от Европейската комисия.

Също така в каталога от 2001 г. на правителството на Castilla и León за качествените хранителни продукти са отделени две страници на този продукт.

В наскоро издадения справочник на качествените хранителни продукти на провинция León, озаглавен „León al Gusto“ и финансиран по секция „Ориентиране“ на ФЕОГА, са посветени четири страници на този фасул.

Що се отнася до популяризирането в чужбина в публикувания от Министерството на земеделието „Guide of the Best Fruits and vegetables“ („Справочник за най-добрите плодове и зеленчуци“) са отделени също две страници на продукта.

В Интернет при търсене чрез Google се откриват 300 препратки, основно към страници, свързани с гастрономията, туризма, към Уикипедия и др. Значимостта на този продукт от социална гледна точка се доказва също така от съществуването на музей на фасула в Alubia en la Bañeza и на гастрономическо сдружение на фасула в La Bañeza-León, начело на което е настоящият председател на Сметната палата.

В търговската мрежа добрата репутация, с която се ползва този фасул сред потребителите, се изразява в значителната разлика между цената му и тази на други видове фасул, които не са със защитено наименование.

Природни фактори

Характеристиките на фасула от La Bañeza-León са свързани с почвено-климатичните условия на географския район и растенията, които са приспособени към средата.

Климат: представя отчетливи разлики що се отнася до температурата и влажността спрямо съседния източен район и по отношение на влажността — спрямо съседните райони на север и запад. Средното количество валежи през периода на отглеждане на фасула е подходящо за доброто развитие на растенията върху напоявани земи или такива, които не се напояват, но са с висока влага на почвата. Като цяло умерената влажност възпрепятства развитието на гъбични заболявания, при условие че отглеждането на фасула и по-специално поливането се извършва по правилния начин.

Почви: в този географски район преобладават типично черноземни почви или черноземни почви със съдържание на пясък, с малко глина, с неутрално или киселинно рН, богати на органични вещества и бедни на карбонати. Като цяло на тези почви се дължат добрата способност на фасула да поема водата, ниското съдържание на пепел и по-добрите органолептични характеристики след кулинарната му обработка, което се изразява основно чрез по-гладка обвивка и по-брашнена и слабо гранулирана вътрешност.

Растения: продължителното традиционно отглеждане на тези сортове фасул е довело от подбор вследствие на агроклиматичната среда на културата и на действията на земеделските стопани, които винаги избират за посеви за следващата година зърната на фасула с най-добро качество и най-близки характеристики, които едновременно с това трябва да са от най-добрите парцели.

Човешки фактор

Благодарение на натрупания в течение на поколения опит земеделските стопани могат да определят парцелите, които са най-подходящи за фасула, и знаят какво да променят в начина на отглеждането му, за да произвеждат фасул с по-добро качество.

4.7. Инспекционен орган:

Наименование: Consejo Regulador de la Indicación Geográfica Protegida „Alubia de La Bañeza-León“ Адрес: Avenida Portugal s/n 24750 La Bañeza (León) ESPAÑA Тел. +34 987641686 Факс +34 987641686 Електронна поща: alubiadelabanezaleon@telefonica.net

El Consejo Regulador de la Indicación Geográfica Protegida „Alubia de La Bañeza-León“ отговаря на стандарта EN-45011, версия 1998 г.

4.8. Етикетиране:

Търговските етикети на всяко пакетиращо или преработвателно предприятие трябва да бъдат одобрени от Consejo Regulador. Те задължително съдържат надписа „Indicación Geográfica Protegida“„Alubia de La Bañeza-León“, придружен от логото на Consejo Regulador. Контраетикетът, идентифициран с помощта на буквено-цифров ключ, се издава от Consejo Regulador.

Логото на Consejo Regulador е дадено по-долу:

Продуктите, при чието производство се използва като суровина фасулът „Alubia de La Bañeza-León“, включително след процес на преработка, могат да се продават в опаковки, на които е упоменато наименованието „Elaborado con Indicación Geográfica Protegida Alubia de La Bañeza-León“, без да фигурира логото на Общността, при условие че:

а) продуктът, ползващ се със ЗГУ „Alubia de La Bañeza-León“, е единствената съставка, принадлежаща към съответната продуктова категория;

б) засегнатите производители или преработватели са одобрени от Consejo Regulador, който следи за правилното използване на защитеното наименование. За целта Consejo Regulador съставя образец на заявление, посочващо редът и условията за процедурата по разрешаването, при която заявителят се съгласява да подлежи на проверките, извършвани от Consejo Regulador с оглед проследимостта на Alubia de La Bañeza-León.

Когато продуктите не са съставени изключително от фасула „Alubia de La Bañeza-León“, защитеното наименование може да бъде упоменато единствено в списъка на съставките на тези продукти.